Organisasie vir Transformerende Werke – Bladsy 2
Dit is amper weer daardie tyd: die Internasionale Dag van Fanwerke (of "IFD", vanaf die Engelse akroniem) is spoedig op pad! Dit word jaarliks op 15 Februarie gevier en ons het dié jaar baie planne – ons hoop u sal saam met ons kom feesvier! Read More
Ter Nagedagtenis aan Yahoo! Groups
Beeldtoeskrywing: Die Alexandrië Vuur, houtsnee deur Hermann Göll, 1876, saamestelling deur die Yahoo-Geddon Projek Span.
Yahoo! Groups is vandag gesluit na 20 jaar se diens aan fannish- en ander internetgemeenskappe. Die besluit is vroeër vanjaar, op 14 Oktober, deur Verizon aangekondig.
Yahoo! Groups was 'n besprekingsbord en eposlys samesmelting wat vinnig 'n middelpunt vir fannish aktiwiteite geword het nadat dit in 1999 bekend gestel is. Yahoo! Groups en soortgelyke dienste het fans toegelaat om hul fandom ervarings na maat aan te pas en te beheer, iets wat op daardie stadium nie van te hore was nie. Fannish Groups (Groepe) het in bestek gewissel van genre tot fandom, ship/skip of individuele karakters.
Alhoewel Yahoo! Groups geweldig gewild was in sy gloeityd in die 2000s het dit mettertyd gebruikers begin verloor. Yahoo het minder onderhoud begin doen, en baie funksionaliteit het verlore gegaan. U sal dalk onthou dat Verizon op 16 Oktober 2019 aangekondig het dat alle geargiveerde boodskappe en lêers teen 14 Desember 2019 van Yahoo! Groups sou verwyder word. Dit sou gedoen word sonder om rekords van boodskappe en lêers wat op die lyste gepos was te hou en Yahoo! Groups sou na dit slegs as poslyste bestaan.
Met so min tyd om byna 20 jaar se plasings, beelde en ander onvervangbare inhoud te red het fans, bewaringsdeskundiges en modereerders vinnig aan die werk gespring. Die Argief span het leiding geneem van bewarings pogings vir die Internet Archive (Internet Argief). 'n Handjie vol vrywillegers het kode geskryf om inhoud af te laai en 10-talle meer het by duisende groepe aangesluit om hul inhoud te red. Terselfdetyd het die fandom gemeenskap die Yahoo-Geddon projek gestig en, met behulp van 200 vrywilligers, het hulle begin om fandomgroepe te argiveer met behulp van instrumente wat deur die Argiefspan en PG Offline geskep is. Hulle het ook 'n sentrale Discord en Tumblr geskep om met mekaar te kommunikeer. Saam met ander bewarings spanne, soos die Yahoo Groups Crusade, het hulle inligting versprei, na joernaliste uitgereik en vir vrywilligers gevra om beide die Argiefspan en Yahoo-Geddon se bewarings pogings te ondersteun. Intussen het die OTW (Organisasie vir Transformerende Werke) se Open Doors (Oop Deure) komitee die Yahoo Groups Rescue Project geskep om die nuus te versprei en om modereerders wat hulp nodig gehad het om hul groepe op Archive of Our Own – AO3 (Argief van Ons Eie) te argiveer te help. Hulle het ook 'n Ope Brief aan Verizon geskryf om uitstel te vra vir die verwydering van inhoud.
Die spoed waarmee die fandomgemeenskap saamgespan het, en hul groot getalle vrywilligers, het 'n sekondêre voordeel gehad: hulle kon die Argiefspan se fokus op die behoud van openbare fandom-Yahoo-groepe op 'n manier rig wat baie ander gemeenskappe nie in staat was om te doen nie. Sodoende het hulle 'n groter verteenwoordiging vir die gemeenskap verseker. Op hul beurt het Yahoo-Geddon-vrywilligers die breër bewaringspogings van die Argiefspan ondersteun en hulle gehelp om kookgroepe, genealogiese-groepe, nie-Engelse taalgroepe en nog vele meer te behou.
Hierdie pogings was nie tevergeefs nie: Verizon het die sperdatum verleng tot 31 Januarie 2020; die Argiefspan kon meer as 1 miljoen groepe bewaar; die Yahoo-Geddon-span het ongeveer 300 000 groepe met fandom-temas gered; honderde of duisende meer is gered deur gebruikers of modereerders wat deur die kollektiewe uitreik-aksies gewaarsku is; en verskeie van hierdie groepe sal hul fannish inhoud by die AO3 voeg as Oop Deure projekte! Dit word egter oorskadu deur die meer as 10 miljoen geskatte groepe wat verlore gegaan het – gelykstaande aan die geskatte 90% van films wat voor 1929 gemaak is wat vir ewig verlore is omdat niemand gedink het dit die moeite werd was om te bewaar nie.
Digitale bewaring neem tyd en geld, en die groot maatskappye wat tans soveel van ons data huisves waardeer dit nie genoeg om in bewaringspogings te belê nie. Dit is egter die geskiedenis – ons geskiedenis – en ons sal veg om te keer dat dit spoorloos verdwyn. Ons hoop dat u saam met ons sal staan.
Die OTW (Organisasie vir Transformerende Werke) is die nie-winsgewende ouer-organisasie van verskeie projekte, insluitend AO3, Fanlore, Oop Deure, TWC en OTW Regsvoorspraak. Ons is 'n fan-bestuurde, volledig donasie-afhanklike organisasie beman deur vrywilligers. Vir meer inligting, besoek gerus die OTW webtuiste. Om meer te leer oor ons span van vrywillige vertalers, wat hierdie nuusberig vertaal het, besoek die Vertalingsblad.
Internasionale Vrywilligersdag 2020
Vandag is Internasionale Vrywilligersdag. Ons wil al die wonderlike vrywilligers bedank wat die OTW (Organisasie vir Transformerende Werke) aan die gang hou. Die OTW het tans 894 vrywilligers in 18 komitees – en 'n klomp van hierdie vrywilligers het meer as een rol in die organisasie! Verder werk sommige van ons vrywilligers al vir 'n besondere lang tyd vir die OTW! Daar is 6 vrywilligers wat al hier was van die begin af en 37 wat al 10 jaar of langer betrokke was. Ons kan u nie genoeg bedank vir jare se diens nie. Read More